Ekspedicija
<s>Korijen riječi ekspedicija je u latinskom jeziku (ex pes, ped - na noge, expedire - slati, isporučiti, otići).</s><s>Riječ se višeznačno upotrebljava za:
 odeljenje za otpremanje raznih pošiljki
 slanje, odašiljanje, otpremanje nečega
 putovanje radi izvršenja nekog zadatka (naučnog, političkog, sportskog i sl.)
 vojni pohod, vojna operacija
 specifična grupa ljudi koja učestvuju u takvom putovanju</s>

<s>Od 15. stoljeća u doba istraživanja dalekih krajeva postao je pojam za duga putovanja gdje su čovjek ili grupa odvojeni od ostalog svijeta, a sve potrebno za preživljavanje, djelovanje i ostvarenja cilja moraju imati sa sobom.</s>

<s>Ekspedicija se koristi da označi vojni pohod, kopneni ili pomorski, s određenim zadatkom.</s><s>Kaznena ekspedicija koju provode ekspedicijske snage na tuđem teritoriju ima za cilj odmazdu nad širom zajednicom čiji su članovi počinili neki zločin, te označava ujedno i odvraćanje članova te zajednice od činjenja tih nedozvoljenih radnji u budućnosti.</s><s>I kod kaznenih ekspedicija postoje razlike, pa se dijele na one blaže poput uništavanje imovine ili stoke i poljoprivrednog zemljišta, preko zarobljavanja ili ubijanja čanova neke teritorijalne ili plemenske zajednice što može prerasti u genocid, kao najteži oblik kaznene ekspedicije.</s>

<s>Ove kaznene ekspedicije unutar vlastitih granica jedne države se rijetko primenjuju i to nezvanično.</s><s>Dobar primer su brazilske policijske ekspedicije koje se bore protiv narko bandi u čuvenim fevelama.</s>

<s>Ekspedicija u planinarstvu 
U planinarstvu pojam ekspedicija koristi se od kraja 19. stoljeća kada su u teško dostupna svjetska velegorja krenule grupe planinara  s namjerom uspona na vrhove visokih planina.</s>

<s>Zajedničke osobine svih ekspedicija su:
 objektivan i jasan cilj - cilj ekspedicije, veliki ili mali, mora biti jasan i jedinstven za sve
 odgovornost za druge - učesnici su u obavezi jedan prema drugom
 duži period trajanja - učesnici su u dužem periodu od nekoliko sedmica do više mjeseci odvojeni od uobičajnih standarda prehrane i noćenja (sami pripremaju hranu iz svojih zaliha, ne postoje čvrsti objekti za odmor i spavanje).
 udaljenost</s>

<s>Ekspedicije su često bile neuspješne ili sa fatalnim posljedicama.</s><s>Uspješnom ekspedicijom se smatra ona čiji je bar jedan član ispenjao vrh.</s>

<s>Ekspedicijski stil  
Ekspedicijski stil je jedan od dva osnovna načina penjanja na visoke planine.</s><s>Podrazumijeva upotrebu alpinističke opreme i tehnike i korištenje vlastite logistike za ostvarenje cilja.</s><s>Unaprijed se određuje smjer uspona i silaska (ruta), mjesta noćenja (bivakiranja ili visinskih kampova) u koje se doprema hrana i ostale zalihe i tu se skladište.</s><s>Članovi ekspedicije se izmjenjuju u kampovima.</s>

<s>Treking</s>

<s>U vezi s pojmom ekspedicija u planinarstvu je u upotrebi i riječ treking.</s><s>Izraz trekking potječe od riječi “trek”, južnoafričko-nizozemske imenice koja znači “vući, putovati”.</s><s>Značenje se odnosi na duže putovanje od mjesta A do mjesta B. Specifičnost takvog dužeg putovanja je što se ono obično izvodi na nepreglednim dijelovima prirode kojima se ne može pristupiti nikakvim transportnim sredstvom.</s><s>Disciplina je nastala 60 tih godina, a svijetu ju je prvi predstavio James Roberts (1916–1997).</s><s>Roberts je kao oficir pri britanskom veleposlanstvu u Kathmandu mnogo vremena provodio planinareći i istražujući himalajske vrhove.</s><s>Najpoznatiji je istraživač i planinar 20. stoljeća, a postavio je temelje današnjih ekspedicija na Himalaju (otac trekinga u Nepalu).</s>

<s>Reference</s>

<s>Planinarstvo</s>

